CELEX: 51997PC0616
Language: fi
Date: 1997-11-24
Title: Ehdotus neuvoston asetukseksi (EY) lopullisen polkumyyntitullin käyttöönotosta Kiinan kansantasavallasta peräisin olevan piimetallin tuonnissa

EUROOPAN YHTEISÖJEN KOMISSIO
                                                 Bryssel, 24.11.1997
                                                 KOM(97)6161opull.
                                      Ehdotus
                      NEUVOSTON ASETUKSEKSI (EY1
lopullisen polkumyyntitullin käyttöönotosta Kiinan kansantasavallasta peräisin olevan
                                piimetallin tuonnissa
                                (komission esittämä)
 ---pagebreak---  ---pagebreak---                                        PERUSTELUT
Neuvosto otti asetuksella (ETY) N:o 2200/90 käyttöön lopullisen polkumyyntitullin Kiinan
kansantasavallasta peräisin olevan piimetallin tuonnissa. Eurooppalaisen tuotannonalan
tekemän valituksen sekä komission sen johdosta tekemän tutkimuksen jälkeen neuvosto
 vahvisti asetuksella (ETY) N:o 1607/92, että kiinalaiset viejät olivat ottaneet kantaakseen
voimassa olevan polkumyyntitullin, muutti asetusta (ETY) N:o 2200/90 ja otti käyttöön
kiinalaisen piimetallin tuontia koskevan lisätullin alkuperäisen tullin suuruisena.
Ilmoitus uudelleentarkastelun aloittamisesta julkaistiin Euroopan yhteisöjen virallisessa
lehdessä 27 päivänä heinäkuuta 1995. Asianomaisille osapuolille annettiin mahdollisuus
ilmoittautua ja esittää näkökantansa.
Yksikään kiinalainen viejä ei toiminut uudelleentarkastelussa yhteistyössä.
Kun oli otettu huomioon polkumyyntiä, vahinkoa, syy-yhteyttä, polkumyynnin ja vahingon
jatkumisen todennäköisyyttä sekä yhteisön etua koskevat päätelmät, tutkimuksessa päädyttiin
siihen, että on yhteisön edun mukaista soveltaa edelleen polkumyynnin vastaisia toimen-
piteitä, jotka muutetaan uudelleentarkastelussa tehtyjä päätelmiä vastaaviksi.
Tästä syystä ehdotetaan, että neuvosto hyväksyy liitteenä olevan asetusluonnoksen.
 ---pagebreak---                                                  Ehdotus
                                     NEUVOSTON ASETUKSEKSI (EY)
     lopullisen polkumyyntitullin käyttöönotosta Kiinan kansantasavallasta peräisin olevan
                                          piimetallin tuonnissa
 EUROOPAN UNIONIN NEUVOSTO, joka
 ottaa huomioon Euroopan yhteisön perustamissopimuksen,
 ottaa huomioon polkumyynnillä muista kuin Euroopan yhteisön jäsenvaltioista tapahtuvalta
 tuonnilta suojautumisesta 22 joulukuuta 1995 annetun neuvoston asetuksen (EY) N:o 384/961
 sellaisena, kuin se on muutettuna asetuksella (EY) N:o 2331/962, ja erityisesti sen 9, 11 ja
 23 artiklan,
 ottaa huomioon komission ehdotuksen, joka on tehty komission kuultua neuvoa-antavaa
komiteaa,
 sekä katsoo, että
                                           A. MENETTELY
                                      1. Voimassa olevat toimenpiteet
(1)       Neuvosto otti käyttöön asetuksella (ETY) N:o 2200/903 lopullisen polkumyyntitullin
           Kiinan kansantasavallasta (jäljempänä 'Kiina') peräisin olevan piimetallin tuonnissa.
           Eurooppalaisen tuotannonalan tekemän valituksen ja komission sen jälkeen tekemän
          tutkimuksen jälkeen neuvosto päätti asetuksella (ETY) N:o 1607/924, että voimassa
          oleva polkumyyntitulli oli absorboitunut ja muuttamalla asetusta (ETY) N:o 2200/90
           otti käyttöön kiinalaisen piimetallin tuonnissa alkuperäisen tullin määräisen
          lisätullin.
                                      2. Uudelleentarkastelua koskeva pyyntö
(2)       Sen jälkeen, kun helmikuussa 1995 oli julkaistu ilmoitus voimassa olevien
          toimenpiteiden lähestyvästä voimassaolon lakkaamisesta5, komissio vastaanotti
          uudelleentarkastelua koskevan pyynnön, jonka jätti väitteen mukaan pääosaa
          kyseisen tuotteen koko yhteisön tuotannosta edustavan neljän yhteisön tuottajan
          puolesta Comité de Liaison des Industries de Ferro-Alliages (C.L.I.F.A.). Pyyntöön
          sisältyi todisteita Kiinasta peräisin olevan tuotteen polkumyynnistä ja merkittävästä
          vahingosta, joka todennäköisesti aiheutuisi voimassa olevien toimenpiteiden
          päättymisestä. Näitä todisteita pidettiin riittävinä oikeuttamaan tarkastelun
          aloittamisen.
1        EYVL N:oL 56, 6.3.1996, s. 1
2        EYVLN:o L 317,6.12.1996, s. 1
3        EYVL N:oL 198,28.7.1990, s. 57
4        EYVL N:o L 170,25.6.1992, s. 1
5        EYVLN:oC35, 11.2.1995, s. 3
 ---pagebreak--- (3)  Komissio ilmoitti 27 päivänä heinäkuuta 1995 Euroopan yhteisöjen virallisessa
     lehdessä julkaistulla ilmoituksella6, jäljempänä 'vireillepanoa koskeva ilmoitus',
     neuvoston asetuksella (ETY) N:o 2200/90 säädettyjen Kiinasta peräisin olevan
     piimetallin tuontia koskevien toimenpiteiden päättymistä koskevan tarkastelun
     vireillepanosta ja pani vireille asetuksen (EY) N:o 3283/947, joka on sittemmin
     kumottu ja korvattu neuvoston asetuksella (EY) N:o 384/96, jäljempänä
     'perusasetus', 11 artiklan 2 kohdan mukaisen tutkimuksen. Komissio päätti myös
     omasta aloitteestaan panna vireille perusasetuksen 11 artiklan 3 kohdan mukaisen
     välivaiheen tarkastelun.
                                          3.     Tutkimus
(4)  Komissio ilmoitti virallisesti tarkastelun vireillepanosta vientiä harjoittaville
     tuottajille ja tiedossa oleville asianomaisille tuojille sekä näiden järjestöille,
     viejämaan edustajille ja valituksen tehneille yhteisön tuottajille. Asianomaisille
     osapuolille annettiin tilaisuus esittää näkökantansa kirjallisesti ja pyytää saada tulla
     komission kuulemiksi vireillepanoa koskevassa ilmoituksessa vahvistetussa määrä-
     ajassa. Useat tuojat ja kaksi käyttäjäteollisuutta edustavaa järjestöä esittivät
     näkökantansa kirjallisesti. Yhteisön tuottajat ja asiaa koskevan pyynnön esittäneet
     kiinalaiset viejät saivat tilaisuuden tulla kuulluiksi.
(5)  Polkumyynnin ja vahingon määrittämiseksi komissio lähetti kyselylomakkeet
     kaikille tiedossa oleville asianomaisille osapuolille ja sai vastaukset neljältä
     valituksen tehneeltä yhteisön tuottajalta sekä kahdelta tuojalta.
(6)  Kyselylomakkeeseen ei saatu vastauksia yhdeltäkään samankaltaisen tuotteen
     kiinalaiselta tuottajalta. Useat kiinalaiset viejät (kauppayhtiöt) vastasivat
     kyselylomakkeissa asetettujen määräaikojen kuluessa.
(7)  Komissio hankki ja tarkasti kaikki polkumyynnin ja vahingon määrittämistä varten
     tarpeellisina pitämänsä tiedot ja suoritti tutkimuksia seuraavien yritysten
     toimitiloissa:
     a) Valituksen tehneet yhteisön tuottajat
            — Vereinigte Aluminium Werke AG, Bonn                 Saksa
            — Ferroatlantica SL, Madrid                           Espanja
            — Pechiney Electrométallurgie, Pariisi                Ranska
            — Industria Elettrica Indel Spa, Belluno              Italia
     b) Vertailumaan tuottajat
             ELKEM A/S, OSLO/Kristiansand                         Norja
             FESIL A/S, Trondheim                                 Norja
6   EYVL No C 193, 27.7.1995, s. 3
7   EYVL N:o L 349, 31.12.1994, s. 1
 ---pagebreak--- (8)   Polkumyyntiä koskeva tutkimus kattoi 1 päivän heinäkuuta 1994 ja 30 päivän
      kesäkuuta 1995 välisen ajanjakson, jäljempänä 'tutkimusajanjakso'. Vahinkoa
      koskeva tutkimus kattoi ajanjakson vuodesta 1992 tutkimusajanjakson loppuun.
(9) - Kaikki asianomaiset osapuolet saivat ilmoituksen olennaisista tosiasioista ja
      huomioista, joiden perusteella lopullisten toimenpiteiden käyttöönottoa aiottiin
      suositella. Osapuolille annettiin myös aikaa esittää ilmoituksesta näkökantansa ja
      komissio kuuli niitä pyynnöstä uudelleen. Esitetyt näkökannat otettiin huomioon, jos
      ne olivat asianmukaisia.
(10)  Menettelyn monimutkaisuuden vuoksi ja erityisesti siksi, että tutkimukseen
      kuulumattoman vertailumaan tuottajiin liittyvät tarkat tosiasiat oli määritettävä,
      tutkimusta ei saatu päätökseen perusasetuksen 11 artiklan 5 kohdassa mainitussa
      ohjeellisessa määräajassa.
                     B. TARKASTELTAVANA OLEVA TUOTE
                          JA SAMANKALTAINEN TUOTE
                          1.      Tarkasteltavana oleva tuote
(11)  Menettelyn kohteena oleva tuote on piimetalli, jota tuotetaan valokaariuunissa
      pelkistämällä kvartsia erilaisten hiilipitoisten tuotteiden avulla. Sitä pidetään kaupan
      sen puhtautta koskevien kansainvälisesti hyväksyttyjen teknisten eritelmien
      mukaisina paloina, rakeina tai jauheena. Kyseisten eritelmien perusteella piimetalli
      on mahdollista jakaa eri laatuluokkiin, joilla on eri käyttötarkoitukset, eli silikonien
      tuotanto ("kemiallinen laatu"), primaarilaatuisen alumiinin tuotantoon käytettävä
      laatu ja sekundaarilaatuisen alumiinin tuotantoon käytettävä laatu. Sen piipitoisuus
      on alle 99,99 painoprosenttia. Piimetalli luokiteltiin tutkimusajanjakson aikana
      yhdistetyn nimikkeistön koodiin 2804 69 00.
      Puhtaampi eli sellainen piimetalli, jonka piipitoisuus on yli 99,99 painoprosenttia ja
      jota käytetään enimmäkseen elektroniikan puolijohdeteollisuudessa, kuuluu toiseen
      CN-koodiin eikä tarkasteltavana oleva menettely koske sitä.
                                   2.    Samankaltainen tuote
(12)  Samat kansainväliset tekniset eritelmät kattavat sekä valituksessa tarkoitetun
      maahantuodun tuotteen että yhteisössä tuotetun piimetallin. Joitakin puhtauteen ja
      mittoihin liittyviä eroja kiinalaisen ja yhteisössä tuotetun tuotteen välillä lukuun
      ottamatta niiden fyysiset ominaisuudet ja käyttötarkoitukset ovat pääasiassa samat,
      kuten ne ovat myös vertailumaassa (Norjassa) tuotetun ja siellä kotimaan
      markkinoilla myydyn piimetallin osalta. Yhteisön tuote ja maahantuotu tuote ovat
       sen vuoksi perusasetuksen 1 artiklan 4 kohdassa tarkoitettuja samankaltaisia
      tuotteita.
 ---pagebreak---                                   C. POLKUMYYNTI
                                   1.     Vertailumaa
(13) Koska Kiina on muu kuin markkinatalousmaa, komissio määritti normaaliarvon
     perusasetuksen 2 artiklan 7 kohdan mukaisesti kolmannen markkinatalousmaan
     ("vertailumaan") tuottajilta kerättyjen tietojen perusteella. Alkuperäisessä
     tutkimuksessa normaaliarvo määritettiin yhteisössä maksettavien hintojen
     perusteella.
(14) Uudelleentarkastelun vireillepanoa koskevassa ilmoituksessa komissio ilmoitti, että
     Norjaa ehdotettiin normaaliarvon määrittämiseen soveltuvaksi kolmanneksi
     markkinatalousmaaksi. Tämä alustava valinta perustui uudelleentarkastelupyynnön
     yhteydessä toimitettuihin tietoihin, joiden mukaan norjalaiset kyseisen tuotteen
     tuottajat olivat sekä kustannusrakenteensa että tuotantoteknologiansa puolesta
     maailmanmarkkinoiden pisimmälle edistyneitä, mikä mahdollisti kyseisen tuotteen
     normaaliarvon määrittämisen hyväksyttävällä tavalla.
(15) Kaikille asianomaisille osapuolille annettiin mahdollisuus esittää näkökantansa
     ehdotetusta valinnasta. Viejät vastustivat tätä valintaa. Niiden vastalauseet esitettiin
     kuitenkin vireillepanoa koskevassa ilmoituksessa vahvistetun määräajan jälkeen. Ne
     ehdottivat Viron valitsemista vaihtoehtoiseksi vertailumaaksi ja väittivät
     virheellisesti, että kyseinen maa oli ollut vertailumaa alkuperäisen tutkimuksen
     yhteydessä. Todisteita Viron tuotannon edustavuudesta ei kuitenkaan saatu. Toiset
     osapuolet esittivät niille myönnetyn kuulemisen yhteydessä jopa väitteitä, joiden
     mukaan Virossa ei olisi kyseistä tuotantoa lainkaan. Niiden mukaan Eurostatin
     tilastot osoittivat vain muista maista peräisin olevan viennin kauttakulkua. Romaniaa
     ja Brasiliaa ehdotettiin myös vertailumaiksi, mutta todisteita kummankaan näistä
     maista soveltuvuudesta vertailumaaksi ja syistä niiden asettamiselle etusijalle
     Norjaan nähden ei esitetty.
(16) Tutkimuksen aikana komissio vahvisti, että Norja oli yksi maailman
     merkittävimmistä ja tehokkaimmista piimetallin tuottajista. Norjalla onkin etunaan
     alhaiset energiakustannukset, mikä on tärkeä seikka, koska energiakustannukset
     muodostavat suuren osan piimetallin valmistuskustannuksista. Norjalaisille
     tuottajille on vielä erityistä etua siitä, että tavallisesti niiden tehtaat sijaitsevat
     teollisuuden käyttämissä satamissa, ja siksi raaka-aineiden saatavuus on helppoa ja
     vientiolosuhteet ovat hyvät. Lisäksi Norjan tuotantomenetelmä on samankaltainen
     kuin tällä hetkellä Kiinassa käytetty menetelmä, ja kahden merkittävän tuottajan
     kilpailu tuonnin kanssa takaa tavanomaiset markkinaolosuhteet. Lopuksi voidaan
     todeta, että kahden yhteistyössä toimineen norjalaisen tuottajan piimetallin myyntiä
     tapahtui kotimarkkinoilla tutkimusajanjakson aikana huomattavassa määrin, koska
     sen määrä oli suurempi kuin viisi prosenttia Kiinan viennistä yhteisöön.
(17) Edellä esitetyn perusteella Norjan käyttäminen vertailumaana katsottiin
     asianmukaiseksi ja hyväksyttäväksi Kiinan yhteisöön suuntautuvan viennin
     normaaliarvon määrittämiseksi.
 ---pagebreak---                                   2.      Normaaliarvo
(18)  Normaaliarvon määrittämistä varten komissio vahvisti, että norjalaisten tuottajien
      Kiinasta viedyn piimetallin luokkaa vastaavan piimetallin myynnin määrä
      kotimarkkinoilla riippumattomille asiakkaille oli suurempi kuin viisi prosenttia
      tarkasteltavana olevan tuotteen yhteisöön vientiä varten tapahtuneen myynnin
      määrästä ja oli näin ollen perusasetuksen 2 artiklan 2 kohdan mukaisesti edustava.
(19)  Sen jälkeen komissio tutki perusasetuksen 2 artiklan 4 kohdan mukaisesti, oliko
      samankaltaisen tuotteen myynti tapahtunut tavanomaisessa kaupankäynnissä,
      arvioimalla kannattavan myynnin osuuden koko myynnistä. Arviointi osoitti, että yli
      20 prosenttia myynnin määrästä oli tapahtunut keskimääräisiä kustannuksia
      alhaisemmilla hinnoilla. Siksi normaaliarvo määritettiin pelkästään jäljelle jääneessä
      kannattavassa myynnissä tosiasiallisesti maksettujen hintojen painotetun keskiarvon
      perusteella, koska tämän myynnin määrä oli yli 10 prosenttia kyseisestä myynnistä.
      Normaaliarvo määritettiin vapaasti Norjan rajalla -tasolla.
                                    3.      Vientihinta
(20)  Komission lähettämään kyselylomakkeeseen saatiin vastaukset viideltä kyseistä
      tuotetta Kiinasta vievältä yritykseltä. Kaikkia asianomaisia yrityksiä edusti Kiinan
      metallien, mineraalien ja kemikaalien tuontia ja vientiä hoitava kauppakamari
      (China Chamber of Commerce for Import and Export of Metals, Minerals &
      Chemicals, CCCMC). Vastauksien yleisen niukkuuden ja niissä esiintyvien
      puutteiden vuoksi vain vähäinen osa tiedoista oli käyttökelpoista. Erityisesti
      vastauksista puuttuivat todisteet siitä, että kaikki kyseisen tuotteen vienti yhteisöön
       oli ilmoitettu. Niissä ei myöskään mainittu sitä, että jotkut merkittävimmistä
       yhteisön tuojista saattoivat olla etuyhteydessä viejiin, koska ne kuuluivat valtion
       valvonnassa olevaan "Minemetals" vienti- ja tuontiverkkoon. Siksi vientihintoja
       koskevat päätelmät oli yleensä tehtävä perusasetuksen 18 artiklan 1 kohdan
       mukaisesti käytettävissä olevien tietojen perusteella. Tässä yhteydessä harkittiin,
       olisiko kyseisen tuotteen vientihinnan määrittämisen perusteena voitu muiden
       tietolähteiden puuttuessa käyttää Eurostatin tuontitilastoja. Kyseisistä tilastoista
       ilmenevien tietojen luotettavuutta tutkiessaan komissio totesi, että CN-koodiin
       2804 69 00 liittyvät tiedot kattoivat yksinomaan piimetallin. Käytettävissä olevien
       tietojen mukaan Kiinasta viedyn piimetallin ominaisuudet eivät lisäksi vaihdelleet
       merkittävästi tutkimusajanjakson aikana, joten keskimääräisen hinnan katsottiin
       olevan tässä tapauksessa riittävän tarkka.
 (21)  Näin ollen pääteltiin, että asianmukaisin peruste vientihinnan määrittämiseksi oli
       Eurostatin sekä Itävallan, Suomen ja Ruotsin ennen maiden yhteisöön liittymistä
       käyttämien vastaavien tilastojen mukainen kyseiseen CN-koodiin kuuluvien
       tuotteiden CIF-tuontihinta.
 ---pagebreak---                                      4.      Vertailu
(22) Perusasetuksen 2 artiklan 10 kohdan mukaisesti normaaliarvo ja vientihinta
     kuitenkin oikaistiin niissä tekijöissä vallitsevien erojen huomioon ottamiseksi, joiden
     väitettiin ja osoitettiin tyydyttävin todistein vaikuttavan hintojen vertailu-
     kelpoisuuteen. Normaaliarvoa oikaistiinkin Kiinan vientimyyntiin verratun kaupan
     portaan eron huomioon ottamiseksi, koska myynti Norjan kotimarkkinoilla tapahtuu
     yleensä suoraan lopullisille käyttäjille. Kyseiset oikaisut tehtiin myös kuljetus- ja
     vakuutuskustannusten osalta, vastaavat kulut määritettiin kiinalaisten viejien
     kyselylomakkeisiin antamista vastauksista saatujen käytettävissä olevien tietojen
     perusteella ja näin ollen vientihinta ilmaistiin vapaasti Kiinan rajalla -tasoisena.
                            5.      Polkumyyntimarginaali
(23) Perusasetuksen 2 artiklan 11 kohdan mukaisesti normaaliarvon (vapaasti Norjan
     rajalla) painotettua keskiarvoa verrattiin vientihinnan (vapaasti Kiinan rajalla)
     painotettuun keskiarvoon.
(24) Normaaliarvon ja vientihinnan edellä kuvattu vertailu osoitti polkumyynnin
     tapahtuneeksi ja polkumyyntimarginaali oli samansuuruinen kuin määrä, jolla
     normaaliarvo ylitti yhteisöön suuntautuvan viennin hinnan.
     Prosentteina CIF-vientihinnasta vapaasti yhteisön rajalla ilmaistu polkumyynti-
     marginaali oli 68,1 prosenttia.
                         D. YHTEISÖN TUOTANNONALA
(25) Komissio arvioi, muodostiko uudelleentarkastelua koskevaa pyyntöä tukevien ja
     tutkimuksen aikana yhteistyössä toimivien yhteisön tuottajien yhteinen tuotanto
     perusasetuksen 4 artiklan 1 kohdan mukaisesti pääosan koko yhteisön tuotannosta.
     Tässä yhteydessä todettiin, että uudelleentarkastelun yhteydessä yhteistyössä
     toimivat neljä tuottajaa vastasivat yhteisön tuotannosta lähes kokonaisuudessaan.
     Sen vuoksi pääteltiin, että neljä yhteistyössä toimivaa tuottajaa muodostivat yhteisön
     tuotannonalan perusasetuksen 4 artiklan 1 kohdan mukaisesti.
                                      E. VAHINKO
                        1.     Yhteisön markkinoiden kulutus
(26) Piimetallin määritettävissä oleva kulutus (15 jäsenen unioni) yhteisön markkinoilla
     (kyselylomakkeisiin saatujen vastauksien, Eurostatin lukujen ja komission
     käytettävissä olevien markkinoita koskevien tietojen perusteella) lisääntyi vuoden
      1992 ja tutkimusajanjakson lopun välisenä aikana noin 195 000 tonnista noin
     256 000 tonniin eli lisäystä oli noin 32 prosenttia.
 ---pagebreak---        2.      Polkumyynnillä tapahtuvan tuonnin määrä ja markkinaosuus
(27) On muistettava, että kiinalaiset viejät olivat vuonna 1992 absorboineet voimassa
     olleen polkumyyntitullin (katso johdanto-osan 1 kappale). Tarkasteltavana olevassa
     tutkimuksessa on vahvistettu, että Kiinasta peräisin olevan piimetallin yhteisöön
     polkumyynnillä tapahtuvan tuonnin metrisinä tonneina ilmaistu määrä osoitti
     merkittävää vähenemistä sen jälkeen, kun tämä polkumyynnin vastainen lisätulli
     (absorptiotulli) oli otettu käyttöön vuonna 1992. Myöhemmin tuonti kuitenkin elpyi
     ja lisääntyi 171 prosenttia vuodesta 1993 vuoteen 1994 sekä 13,5 prosenttia vuodesta
      1994 tutkimusajanjakson loppuun. Näin ollen Kiinasta peräisin olevan ja yhteisössä
     myydyn tuonnin määrä lisääntyi vuoden 1992 ja tutkimusajanjakson lopun välillä
     37 prosenttia. Nämä havainnot ovat ristiriidassa väitteiden kanssa, joiden mukaan
     polkumyynnin vastaisten lisätoimenpiteiden käyttöönotto olisi johtanut kiinalaisen
     piimetallin sulkemiseen yhteisön markkinoiden ulkopuolelle.
(28) Kyseisen tuonnin arvioitu markkinaosuus yhteisön markkinoilla lisääntyi nähtävissä
     olevan kulutuksen perusteella 3,7 prosentista vuonna 1992 3,8 prosenttiin
     tutkimusajanjakson aikana, toisin sanoen 3 prosenttia.
                  3.     Polkumyynnillä tapahtuvan tuonnin hinnat
(29) Kuten johdanto-osan 20 ja 21 kappaleessa selitetään, kiinalaisilta viejiltä
     kyselylomakkeisiin saatujen vastausten niukkuuden ja puutteellisuuden vuoksi
     komission oli määritettävä vientihinta tilastotietojen perusteella (Eurostatin sekä
     Itävallan, Suomen ja Ruotsin kansallisten tilastojen perusteella). Tutkimus on
     osoittanut, että toimenpiteiden vuonna 1992 tapahtuneen tarkastelun jälkeen Kiinasta
     peräisin olevan tuonnin hinnat tullaamattomina olivat vuonna 1993 nousseet
      12,5 prosenttia. Ne alenivat kuitenkin jälleen vuodesta 1994 tutkimusajanjakson
     loppuun lähelle vuoden 1992 tasoa. Vuodesta 1992 eli polkumyynnin vastaisten
     lisätoimenpiteiden käyttöönottovuodesta tutkimusajanjakson loppuun kyseiset hinnat
     nousivat vain neljä prosenttia.
(30) Komissio vertasi myös kiinalaisen tuonnin hintoja yhteisön tuottajien hintoihin sen
     määrittämiseksi, alittivatko ne viimeksi mainitut hinnat. Tämän vuoksi määritettiin
     ensin, mikä yhteisön tuottama piimetalli vastasi maahantuotua kiinalaista tuotetta
     ominaisuuksiensa ja käyttötarkoituksiensa puolesta (alumiiniteollisuudessa käytetty
     vakiolaatu). Koska Kiinasta tuleva tuonti on kokonaisuudessaan vakiolaatua,
     hintavertailu suoritettiin pelkästään yhteisön tuotannonalan vakiolaatuisten
     tuotteiden osalta. Tuottajien vapaasti tehtaalla -hintojen painotettuja keskiarvoja
     verrattiin tämän jälkeen kiinalaisen tuotteen tuontihintojen painotettuun keskiarvoon
     oikaistuna vapaasti varastossa tullattuna -nettohinnan tasolle samassa kaupan
     portaassa yhteisössä. Tätä analyysiä varten tutkittiin, tärkeimpiä markkinoita
     edustavat neljät markkinat (Saksa, Yhdistynyt kuningaskunta, Ranska ja Italia).
(31) Edellä kuvatun menettelyn perusteella todettiin, että kiinalaisen tuonnin hinnat eivät
     alittaneet yhteisön tuottajien hintoja tutkimusajanjakson aikana. Tutkittaessa
      11 prosenttia koko kiinalaisesta tuonnista edustavan ja tutkimuksen yhteydessä
     yhteistyössä toimineen suuren riippumattoman tuojan todellisia jälleenmyyntihintoja
     kiinalaisen piimetallin ensimmäiselleriippumattomalleostajalle havaittiin kuitenkin,
 ---pagebreak---      että hinnat olivat noin seitsemän prosenttia alhaisemmat kuin vastaavat yhteisön
     tuotannonalan hinnat. Lisäksi on tärkeää huomata, että yhteisön markkinoilla oli
     voimassa kiinteä polkumyyntitulli, jonka määrä oli 396 ecua tonnilta ja joka edusti
     51 prosenttia CIF-hinnasta. Näin ollen kyseisten toimenpiteiden päättyminen johtaisi
     vähintään 30 prosentin suuruiseen alihinnoitteluun.
                          4.      Yhteisön tuotannonalan tila
                                     a)       Yleistä
(32) Useat asianomaiset osapuolet ovat korostaneet, että yhteisön tuotannonalalle ei
     aiheudu enää vahinkoa, koska piimetallin kysyntä on muuttunut tutkimusajanjakson
     lopun jälkeen, mikä on johtanut alitarjontaan ja merkittävään hintojen nousuun.
     On syytä huomata, että perusasetuksen 6 artiklan 1 kohdan mukaisesti yhteisön
     toimielinten käytäntönä on perustaa polkumyyntiä ja vahinkoa koskeva arvionsa
     tutkimusajanjakson aikana vallinneeseen tilanteeseen. Kyseinen toimintaperiaate on
     perusteltu siksi, että edellä mainittujen tapahtumien kaltaisen kehityksen tarkka
     vaikutus on mahdollista määrittää vain asianmukaisesti suoritetun tutkimuksen
     avulla, jonka yhteydessä kaikki asianomaiset osapuolet voivat esittää näkökantansa
     ja jossa toimitetut tiedot voidaan tarkastaa ja analysoida.
(33) Tarkasteltavana olevassa tapauksessa komission valitsema toimintaperiaate on
     perusteltu piimetallimarkkinoiden epävakauden vuoksi, koska väitetyistä
     hinnanvaihteluista ei ole mahdollista tehdä päätelmiä ilman tutkimuksia.
(34) Komissio otti yhteisön tuotannonalan tilan määrittämiseksi huomioon seuraavat
     taloudelliset osoittimet:
                                    b)      Tuotanto
(35) Yhteisön tuotanto lisääntyi vuoden 1992 ja tutkimusajanjakson lopun välisenä
     aikana noin 98 000 tonnista noin 122 000 tonniin, mikä merkitsi 24,1 prosentin
     kasvua. Tuotantoluvut tältä ajanjaksolta osoittavat alenemista vuonna 1993
     (—1,2 prosenttia), minkä jälkeen seurasi yleinen kasvu maailmanmarkkinoiden
     suotuisien näkymien vuoksi. Kaksi ensimmäiseen tutkimukseen osallistunutta
     yhteisön tuottajaa lopetti toimintansa vuonna 1992, kun taas eräs kyseisistä
     tuottajista uudisti tuotantolaitoksen Espanjassa vuonna 1993. Muiden yhteisön
     tuottajien tuotanto on pysynyt ennallaan tai hieman lisääntynyt.
                    c)       Kapasiteetti ja kapasiteetin käyttöaste
(36)  Yhteisön tuotannonalan tuotantokapasiteetti lisääntyi viisi prosenttia vuoden 1992 ja
     tutkimusajanjakson välisenä aikana. Tämä johtuu pääasiassa Espanjassa
     tapahtuneesta tuotantolaitoksen uudistamisesta. Lisäksi vuoden 1992 ja tutkimus-
     ajanjakson lopun välisenä aikana kapasiteetin käyttöaste lisääntyi 18 prosenttia
      samasta edellä mainitusta syystä.
                                             10
 ---pagebreak---                                     d)    Varastot
(37) Markkinoiden epävakaus ja yhteisön markkinoiden todennäköistä kehitystä koskevat
     yhteisön tuotannonalan odotukset näkyvät varastojen kehityssuuntauksessa. Tässä
     suhteessa yhteisön tuotannonalan varastot kasvoivat 47 prosenttia vuoden 1992 ja
     tutkimusajanjakson lopun välisenä aikana, kun lisäys tapahtui noin 11 600 tonnista
     noin 17 000 tonniin.
                                     e)    Myynti
(38) Yhteisön tuotannonalan myynti yhteisön markkinoilla kasvoi noin 80 800 tonnista
     vuonna 1992 tutkimusajanjakson loppuun mennessä noin 111 200 tonniin eli lisäystä
     tapahtui tutkimusajanjakson aikana 37,6 prosenttia.
                               f)       Markkinaosuus
(39) Myyntimäärän kasvu johti vähäiseen markkinaosuuden kasvuun 39,8 prosentista
     vuonna 1992 41,1 prosenttiin markkinoista tutkimusajanjakson aikana.
                g)     Keskimääräinen myyntihinta ja hintakehitys
(40) Yhteisön tuotannonalan hinnat kohosivat kolme prosenttia sen jälkeen, kun Kiinasta
     peräisin olevassa tuonnissa oli otettu käyttöön polkumyynnin vastaiset lisätullit.
     Vuodesta 1993 vuoteen 1994 hinnat laskivat kuitenkin kolme prosenttia. Huomioon
     otettuna ajanjaksona yhteisön tuotannonalan myyntihinnat nousivat kaksi prosenttia.
                                h)      Kannattavuus
(41) Yhteisön tuotannonala kirjasi yhteisön markkinoilla vuosina 1992 ja 1993
     tapahtuneesta piimetallin myynnistään samassa järjestyksessä painotetulta
     keskiarvoltaan 21,7 prosentin ja 22 prosentin yleiset tappiot. Tuotantolaitoksen
     uudistaminen Espanjassa ja markkinahintojen hienoinen noususuuntaus ei poistanut
     yhteisön tuotannonalan tappiollista tilannetta vuosina 1993 ja 1994.
     Tutkimusajanjakson aikana ja sen loppuun saakka yhteisön tuotannonala kirjasi
     painotetulta keskiarvoltaan 13,4 prosentin tappiot.
(42) Tappioiden painotetut keskiarvot laskivat vuoden 1992 ja tutkimusajanjakson lopun
     välisenä aikana 38 prosenttia. Yhteisön piimetallia tuottava tuotannonala ei ole
     kuitenkaan viimeksi kuluneiden kymmenen vuoden aikana tuottanut lainkaan
     voittoa.
                                   i)     Työllisyys
(43) Työllisyystilanne huononi jatkuvasti vuodesta 1992 vuoteen 1994, koska koko
     yhteisön tuotannonalan työvoiman määrä väheni seitsemän prosenttia.
                                           il
 ---pagebreak---                                      6.      Päätelmä
(44) Toimenpiteiden käyttöönoton jälkeen yhteisön tuotannonalan tila parani tuotannon,
     kapasiteetin käyttöasteen ja myynnin osalta. Olisi kuitenkin huomattava, että
     kapasiteetin ja markkinaosuuden kehitys on pysähtynyt. Yhteisön tuotannonala ei
     pystynyt nostamaan hintojaan riittävästi edes näiden toimenpiteiden käyttöönoton
     jälkeen, koska kiinalaiset jatkoivat hintojensa alentamista. Lisäksi varastojen
     määrässä tapahtuneen huomattavan kasvun, työllisyystilanteen heikkenemisen ja
     uusien taloudellisten tappioiden kertymisen jälkeen päätellään, että yhteisön
     tuotannonalalle aiheutuu edelleen perusasetuksen 3 artiklan 1 kohdassa tarkoitettua
     merkittävää vahinkoa.
                                    F. SYY-YHTEYS
(45) Komissio tutki, johtuiko yhteisön tuotannonalalle aiheutunut vahinko
     polkumyynnillä tapahtuvasta kiinalaisesta tuonnista ja olivatko muut tekijät
     aiheuttaneet sitä tai vaikuttaneet siihen.
                 1.     Polkumyynnillä tapahtuvan tuonnin vaikutus
(46) Yhteisön tuottama piimetalli ja Kiinasta tuotu piimetalli ovat suorassa
     kilpailutilanteessa keskenään pääasiassa hinnallisesti. Tämä johtuu siitä, että
     maahantuodun tuotteen ja yhteisössä tuotetun tuotteen laadussa ei ole merkittäviä
     eroja. Maahantuotu tuote on suunnattu samoille asiakkaille eli alumiinisulatoille.
(47) Koska piimetalli on perushyödyke, sen markkinat ovat hyvin hintaherkät ja siksi
     tiettyjen myyjien käyttämät alhaiset hinnat vaikuttavat lamauttavasti koko
     markkinoihin. Tutkimus on osoittanut, että vuonna 1992 tapahtuneen toimenpiteiden
     tarkistamisen jälkeen kiinalaiset tullaamattomina hinnat olivat nousseet vuonna 1993
     12,5 prosenttia. Ne laskivat kuitenkin vuodesta 1994 tutkimusajanjakson loppuun
     lähes vuoden 1992 tasolle.
     Vuoden 1992 (katso johdanto-osan 29 kappale), jolloin polkumyynnin vastaiset
     lisätoimenpiteet otettiin käyttöön, ja tutkimusajanjakson lopun välisenä aikana
     kyseiset hinnat nousivat vain neljä prosenttia. Näin ollen niiden tasolla oli yhteisön
     markkinoilla piimetallin hintaan selvästi lamauttava vaikutus.
(48) Ajanjakson vuodesta 1993 tutkimusajanjakson loppuun tarkastelu osoittaa lisäksi,
     että kiinalaisen tuotteen hinnat laskivat seitsemän prosenttia samalla kun yhteisön
     markkinahinnat nousivat kolme prosenttia. Tämä seikka osoittaa kiinalaisten viejien
     kyvyn osittain absorboida voimassa olevien polkumyyntitullien vaikutus.
(49) Yhteisön tuotannonala pyrki nostamaan hintojaan vuonna 1993, mutta joutui
     seuraamaan kiinalaisten hinnoittelukäytäntöä. Näin ollen yhteisön tuotannonala yritti
     vuonna 1994 supistaa taloudellisia tappioitaan alentamalla hintoja ja yrittämällä
     parantaa myyntiään.
                                             12
 ---pagebreak--- (50) Kiinalaisen tuonnin aiheuttaman hintojen alenemisen vuoksi ja vaikka piimetallin
     kulutus yhteisön markkinoilla oli lisääntynyt, yhteisön tuotannonala kärsi edelleen
     tappioita tai kykeni juuri ja juuri kattamaan tuotantokustannuksensa.
(51) Kiinalaiset viejät väittivät, että yhteisön tuotannonalalle ei aiheudu vahinkoa tai sen
     toistuminen ei ole todennäköistä Kiinasta peräisin olevan tuonnin vuoksi, koska
     yhteisön tuotannonala on lisännyt piimetallin tuotantoaan ja näin on tapahtunut
     erityisesti vuoden 1992 jälkeen.
(52) Kuten edellä on kuitenkin mainittu (katso johdanto-osan 35 kappale), yhteisön
     tuotannonala on lisännyt omaa tuotantoaan vuoden 1992 ja tutkimusajanjakson
     lopun välisenä aikana 24,1 prosenttia markkinoilla, jotka kasvoivat 32 prosenttia
     (katso johdanto-osan 26 kappale). Samana aikana yhteisön tuotannonalan varastot
     lisääntyivät 46,6 prosenttia (katso johdanto-osan 37 kappale). Yhteisön tuotannonala
     odotti suotuisassa markkinatilanteessa voivansa lisätä myyntiään vastaavasti. Se
     joutui kuitenkin kasvattamaan varastojaan sen sijaan että olisi noudattanut edelleen
     yhteisön markkinoille polkumyyntitullia edeltävin alhaisin hinnoin Kiinasta
     tapahtuvan tuonnin sanelemia alas painettuja hintoja.
(53) Päätelmänä on, että Kiinasta peräisin olevalla polkumyynnillä tapahtuvalla tuonnilla
     on ollut yhteisön markkinahintoihin selvästi lamauttava vaikutus ja se on vaikuttanut
     yhteisön tuotannonalan heikkoon taloudelliseen tilanteeseen.
                          2.       Muiden tekijöiden vaikutus
(54) Piimetallin tuontia muista sitä tuottavista maista kuin Kiinasta on tapahtunut
     yhteisöön vuodesta 1992 tutkimusajanjakson loppuun. Norjasta tulevan tuonnin
     markkinaosuus (nähtävissä olevaa kulutusta edellä johdanto-osan 26 kappaleessa
     kuvaavien lukujen perusteella laskettuna) kasvoi 22,1 prosentista vuonna 1992
     27,7 prosenttiin tutkimusajanjakson loppuun mennessä. Brasiliasta peräisin oleva
     tuonti väheni samaan aikaan 10,4 prosentista 7,3 prosenttiin. Sama tilanne vallitsi
     kahden muun merkittävän piimetallia yhteisöön vievän maan, Etelä-Afrikan ja
     Australian, osalta. Niistä yhteisöön tulevan tuonin osuus laski samassa järjestyksessä
      ilmaistuna 14,8 prosentista 9,2 prosenttiin ja 4,1 prosentista 3 prosenttiin.
(55)  Kiinalaiset viejät väittivät, että Venäjältä ja Ukrainasta peräisin oleva piimetalli on
      voinut myös aiheuttaa vahinkoa yhteisön tuotannonalalle. Komissio katsoo
      kuitenkin, että Venäjältä ja Ukrainasta peräisin olevan piimetallin laatu ei ole
      eurooppalaisen tai kiinalaisen piimetallin laadun kanssa vertailukelpoinen.
      Kiinalaisten viemän tuotteen vakiolaatu sisältää 0,5 prosenttia rautaa, kun venäläisen
     ja ukrainalaisen tuotteen vastaava pitoisuus on 0,8—1 prosenttia. Edellä mainitut
      tuontituotteet edellyttävät erikoiskäsittelyä ennen kuin niitä voitaisiin verrata
      eurooppalaiseen ja kiinalaiseen tuotteeseen.
      Tässä yhteydessä vahvistettiinkin, että Yhdysvalloissa ei sovelleta polkumyynti-
      toimenpiteitä Venäjältä peräisin olevaan piimetalliin, koska kyseiset tuotteet on
      käsiteltävä ja puhdistettava ennen niiden käyttöä alumiinisulatoissa.
                                              13
 ---pagebreak--- (56) Lisäksi komissio tutki Eurostatin tuontitilastot ja vahvisti, että tuontia Venäjältä ja
     Ukrainasta ei tapahdu säännöllisesti. Vuonna 1992 Venäjältä ja Ukrainasta ei ollut
     tuontia lainkaan. Markkinatietojen mukaan kyseisten kahden maan tosiasiallinen
     tuotantokapasiteetti näyttää rajoittuvan 100 000 tonniin vuodessa. Näin ollen lienee
     epätodennäköistä, että Venäjältä ja Ukrainasta tuotaisiin merkittäviä määriä.
(57) Lopuksi vahvistettiin, että Etelä-Afrikan markkinaosuus aleni tuotannollisten
     ongelmien vuoksi ja että Norja kasvatti markkinaosuuttaan, vaikka sen CIF-hinta oli
     Eurostatin mukaan korkein.
(58) Muita yhteisön tuotannonalaan kielteisesti vaikuttavia tekijöitä ei todettu.
                                   3.      Päätelmät
(59) Tuotantomenetelmän yksinkertaisuus, samankaltaisten myyntikanavien kautta
     yhteisössä tarjottavien tuotteiden korkea jalostusaste ja yksinkertaisuus sekä
     markkinoiden avoimuus huomioon ottaen komissio katsoo, että kiinalaisten alhaisia
     tuontihintoja noudattavalla käytännöllä on ollut merkittävän kielteinen vaikutus
     yhteisön tuotannonalaan.
     Vaikka tietty muista maista peräisin oleva tuonti on voinut osaltaan vaikuttaa
     yhteisön tuotannonalan huonoon tilanteeseen, on kuitenkin pääteltävä, että
     kiinalaisesta tuonnista johtuva hintojen alentuminen on erikseen tarkasteltuna
     selvästi aiheuttanut yhteisön tuotannonalalle merkittävää vahinkoa.
                G. POLKUMYYNNIN/VAHINGON JATKUMINEN
                                     1.      Yleistä
(60) Viejät väittivät, että polkumyynnin ja vahingon jatkumisen todennäköisyyden
     määrittämiseksi markkinoiden kehitys on analysoitava vuodesta 1988 tutkimus-
     aj anj akson loppuun saakka.
(61) Tätä tarkoitusta varten komissio tutki 15 jäsenvaltion yhteisöön tulevan tuonnin
     tason neljän vuoden ajalta ja erityisesti absorption vuoksi käyttöönotettujen
     polkumyynnin vastaisten lisätoimenpiteiden voimaantulon jälkeen. Kyseistä
     ajanjaksoa voidaan pitää riittävän pitkänä vahinkoa osoittavien suuntausten
     määrittämiseksi polkumyyntitutkimuksissa.
                  2.     Kiinalaisten asema maailmanmarkkinoilla
(62) Aikaisemmat kokemukset yhdistettyinä nykytilanteeseen osoittavat, että Kiinan
     teollisuus on jatkanut polkumyynnillä tapahtuvaa piimetallin vientiä yhteisöön.
     Yhdysvaltojen viranomaisten vuonna 1991 suorittamassa polkumyyntitutkimuksessa
     on vahvistettu Kiinan harjoittaneen vientiä polkumyyntihintaan ja polkumyyntitullit
     otettiin käyttöön 134 prosentin suuruisina. Kiinan vienti Yhdysvaltoihin väheni
     jyrkästi näiden toimenpiteiden käyttöönoton jälkeen.
                                            14
 ---pagebreak--- (63) Kiina on maailman ylivoimaisesti suurin piimetallin toimittaja. Vuonna 1994 Kiinan
     vienti oli noin 116 000 tonnia. Suurin osa tästä viennistä suuntautuu Japaniin, joka
     osti 83 763 tonnia eli tasan 72 prosenttia koko Kiinan viennistä vuonna 1994.
     Vuoteen 1993 mennessä Kiinan myynti muihin Aasian maihin oli kasvanut jyrkästi
     samalla, kun myynti Yhdysvaltojen markkinoille pysyi vuodesta 1991 voimassa
     olleiden polkumyyntitullien vuoksi alhaisena. Myynti yhteisöön elpyi vuonna 1994
     edelleen voimassa olleista polkumyyntitulleista huolimatta.
(64) Kiinan Japaniin suuntautuvan piimetallin myynnin kasvu pysähtyi vuosina 1993 ja
      1994 ja oli mainittuina vuosina samassa järjestyksessä 86 400 tonnia ja
     82 600 tonnia. Tilanne oli sama Australiassa. Etelä-Koreaan suuntautuva Kiinan
     vienti aleni samana ajanjaksona. Kaikki edellä sanottu tukee sitä, että Japanin ja
     muiden Aasian maiden markkinat ovat kyllästetyt, minkä päätelmän vahvistaa se
     tosiasia, että viennin määrät Kiinan tärkeimmille asiakkaille eli Japaniin, Etelä-
     Koreaan ja Australiaan osoittivat huomattavaa kasvua vuoteen 1993 saakka ja
     pysyivät paikallaan sen jälkeen.
                           3.     Kiinan tuotantokapasiteetti
(65) Viejät väittivät, että useat kiinalaiset tehtaat ovat lopettaneet toimintansa ja että
     Kiinan tuotantokapasiteettia on vähennetty. Lisäksi piimetallin lisääntynyt kotimaan
     kulutus Kiinassa johtaisi vientiin käytettävissä olevien määrien pienenemiseen.
     Samat viejät väittivät, että yhteisön kysynnän odotetaan vuosikymmenen lopulla
     kasvavan ja että yhteisön tuotannonalalla ei siksi olisi riittävien määrien
     toimittamiseen tarvittavaa kapasiteettia.
(66) Markkinatietojen mukaan Kiinan piimetallin tuotanto väheni 450 000 tonnista
     vuonna 1989 250 000 tonniin vuonna 1994. On todennäköistä, että jos yhteisön ja
     Yhdysvaltojen toimenpiteet päättyisivät, kiinalaiset voisivat heti siirtää tuotantonsa
     muista seoksista piimetalliin ja saavuttaa jälleen aikaisemman tuotantonsa korkean
     tason, joka voitaisiin käyttää yhteisöön suuntautuvaan vientiin.
                  4.      Polkumyynnin jatkumisen todennäköisyys
(67) Polkumyynnin osalta on syytä muistaa, että Kiinasta peräisin olevan kyseisen
     tuotteen tuonti on tutkimusajanjakson aikana jatkunut polkumyynnillä alkuperäisen
     tullin absorptiota koskevan 1992 suoritetun tutkimuksen aikana vahvistetun tason
     kaltaisella tasolla. Lisäksi Kiinasta Itävaltaan, Ruotsiin ja Suomeen tulevan tuonnin
     hinnat olivat pian niiden yhteisöön liittymisen jälkeen myös alhaiset ja tämä tuonti
     tapahtui todennäköisesti polkumyynnillä. Siksi pidetään hyvin todennäköisenä, että
     mahdollinen toimenpiteiden päättyminen johtaisi perusasetuksen 11 artiklan
     2 kohdassa tarkoitettuun polkumyynnin jatkumiseen.
                     5.       Vahingon jatkumisen todennäköisyys
(68) Kiinasta tuleva tuonti jatkui alhaisin hinnoin ja piimetallin hintoja yhteisön
     markkinoilla lamauttavana myös polkumyynnin vastaisten lisätullien käyttöönoton
     jälkeen. Kiinasta tulevan tuonnin hinnat olivat yhteisön markkinoiden alhaisimpia
     vuodesta 1992 tutkimusajanjakson loppuun. Vaikka kyseisen tuonnin prosenttiosuus
                                             15
 ---pagebreak---      yhteisön kulutuksesta oli pieni, sen hinnoilla on ollut hintojen laskusuuntaukseen
     merkittävä vaikutus. Lopuksi on todettava, että jos 396 ecuksi tonnilta vahvistetut
     toimenpiteet päättyisivät, seurauksena olisi 30 prosentin alihinnoittelu.
(69) Kiinan olemassa oleva valtava tuotantokapasiteetti ja Yhdysvalloissa sovellettavat
     korkeat polkumyyntitullit huomioon ottaen on lisäksi hyvin todennäköistä, että
     mikäli toimenpiteet päättyisivät, kiinalaiset yrittäisivät lisätä myyntiään yhteisön
     markkinoille hyvin alhaisin hinnoin, mikä johtaisi yhteisön markkinoilla vallitsevan
     hintojen pysähtyneisyyden jatkumiseen ja siitä johtuvaan yhteisön tuotannonalalle
     aiheutuvan vahingon lisääntymiseen.
     Ruotsiin ja Suomeen suuntautuvan tuonnin kehityssuuntaus ennen niiden liittymistä
     yhteisöön ja sen jälkeen vahvistaa kyseisen kehityksen todennäköisyyden.
     Heinäkuusta syyskuuhun 1994 Ruotsi toi 493 tonnia, kun taas tammikuusta
     kesäkuuhun 1995 tuontia Kiinasta ei ilmoitettu tullille lainkaan. Tilanne oli sama
     Suomessa, mihin tuotiin vuoden 1994 viimeisenä puolivuotiskautena Kiinasta
     2 097 tonnia, kun vuoden 1995 ensimmäisenä puolivuotiskautena tullille ei
     ilmoitettu tuontia lainkaan. On ilmeistä, että Kiinasta tulevan tuonnin määrään
     vaikuttaa voimakkaasti se, onko polkumyyntitoimenpiteitä voimassa. Siksi
     päätellään, että yhteisön tuotannonalalle aiheutuva vahinko ainakin jatkuisi, jos
     voimassa olevat polkumyyntitullit kumottaisiin.
                                   6.      Päätelmä
(70) Edellä esitetyn perusteella katsotaan, että jos tällä hetkellä voimassa olevat
     polkumyyntitullit päättyisivät, kiinalaiset viejät jatkaisivat vientiään yhteisön
     markkinoille hyvin alhaisin hinnoin. Tämän seurauksena hintapaine Euroopan
     markkinoilla jatkuisi ja aiheuttaisi Yhteisön tuotannonalalle edelleen vahinkoa.
                               H.      YHTEISÖN ETU
                                     1.      Yleistä
(71) Perusasetuksen 21 artiklan 1 kohdan mukaisesti komissio tutki kaikkien
     toimitettujen todisteiden perusteella, voitiinko selkeästi päätellä, että toimenpiteiden
     soveltamisen jatkaminen ei olisi yhteisön edun mukaista.
     Tätä tarkoitusta varten komissio arvioi voimassa olevien ja muiden mahdollisten
     toimenpiteiden vaikutusta sekä toimenpiteiden toteuttamatta jättämisen seurauksia
     menettelyn kaikille asianomaisille osapuolille.
               2.     Yhteisön tuotannonalalle aiheutuvat seuraukset
(72) Polkumyyntitoimenpiteiden tarkoituksena on korjata vilpillinen kaupankäynti-
     käytäntö, joka aiheuttaa yhteisön tuotannonalalle vahinkoa. Tällaisella
     korjauskeinolla pitäisi pystyä palauttamaan todellinen kilpailutilanne, joka on
     sellaisenaan kaikkien yhteisön toimijoiden edun mukainen.
                                            16
 ---pagebreak--- (73) Tämän tutkimuksen yhteydessä on vahvistettu, että yhteisön tuotannonalalle
     aiheutuu edelleen vahinkoa ja että on edelleen hyvin todennäköistä, että ilman
     polkumyynnillä tapahtuvan tuonnin vaikutuksia korjaavien polkumyyntitoimen-
     piteiden jatkamista yhteisön tuotannonalan epävarma taloudellinen tilanne jatkaa
     huononemistaan. Näin ollen yhteisön koko tuotannonalan olemassaolo voi olla
     lopulta vaarassa. Kahta niistä yrityksistä, jotka osallistuivat aikaisempiin
     tutkimuksiin, ei ole enää olemassa. Komissio on myös sitä mieltä, että jos yhteisön
     markkinoilla on vähemmän tuottajia, kilpailu voi samassa suhteessa vähentyä.
(74) Vahvistettujen tosiasioiden perusteella on johdonmukaista päätellä, että mikäli
     toimenpiteiden annetaan päättyä, tehtaita joudutaan sulkemaan ja työpaikkoja
     menetetään vielä enemmän kuin mitä tähän mennessä on tapahtunut.
(75) Tutkiessaan yhteisön etua suhteessa yhteisön tuotannonalaan komission oli otettava
     huomioon tuleva kehitys. Piimetallialan tulevaisuutta maailmanlaajuisesti koskevien
     tutkimusten perusteella voidaan perustellusti olettaa, että kyseisen tuotteen käyttö
     voisi mahdollisesti lisääntyä noin viisi prosenttia vuodessa.
(76) Lisäksi yhteisön tuotannonalan meneillään olevat rakennemuutostoimet osoittavat,
     että se ei ole valmis hylkäämään tätä tuotannonalaa ja siksi toiminta polkumyynnillä
     tapahtuvan tuonnin kielteisten vaikutusten torjumiseksi on tarpeen.
                        3.     Käyttäjiin kohdistuva vaikutus
(77) Yksikään yksittäinen käyttäjä ei toimittanut perusteltuja tietoja nykyisen
     tutkimuksen aikana. Yksi yhteisön käyttäjien järjestö ja kaksi kansallista käyttäjien
     järjestöä toimittivat tietoja, joiden perusteella ne pyysivät toimenpiteiden
     päättämistä.
(78) Eräs Yhdistyneen kuningaskunnan alumiinintuottajien järjestö väitti, että Kiinasta
     tuodun piimetallin laatu oli asianmukainen peruste muista maista peräisin olevien
     samojen tuotteiden hintoja alhaisemmalle hinnalle. Tätä väitettä ei perusteltu millään
     todisteilla. Alkuperäisessä eikä nykyisessä tutkimuksessa ei lisäksi vahvistettu
     merkittäviä laadullisia eroja, jotka oikeuttaisivat noudattamaan kiinalaisen
     piimetallin ja muista lähteistä peräisin olevan piimetallin osalta erilaista hinnoittelua.
     Tämä väite on hylättävä.
(79) Sama järjestö väitti myös, että yhteisössä tuotettujen alumiinituotteiden asema
     kansainvälisessä kilpailussa on kärsinyt polkumyyntitoimenpiteiden käyttöönotosta.
     On kuitenkin vahvistettu, että yhteisön vientiä varten harjoitettavassa
     alumiinintuotannossa käytettävää piimetallia voi tuoda yhteisöön sisäisessä
     jalostusmenettelyssä maksamatta mitään tulleja. Siksi tämä väite on torjuttu.
(80)  Eräs käyttäjä väitti, että on yhteisön edun vastaista jatkaa polkumyyntitullien
      soveltamista Kiinasta tulevaan piimetallin tuontiin, koska yhteisön tuotannonala ei
      kykenisi toimittamaan yhteisön markkinoille riittäviä määriä. Sen perusteella, että
      markkinoilla toimii muitakin yhteisön ulkopuolisia toimittajia, todettiin yleisen
     toimitusvajauksen riskin olevan vähäinen.
                                             17
 ---pagebreak--- (81) Yhteisön markkinoiden kilpailuympäristön osalta käyttäjäalat ja muut taloudelliset
     toimijat ovat aina nauttineet markkinoilla läsnä olevasta suuresta määrästä
     kilpailijoita, koska yhteisön tuotannonala voisi koko tuotantokapasiteettinsa
     käyttäenkin tyydyttää vain noin 50 prosenttia yhteisön markkinoiden kysynnästä.
     Kolmansista maista tuleva tuonti on siksi aina tarpeellista. Polkumyynti-
     toimenpiteiden käyttöönoton jälkeen kiinalaiset tuottajat pystyisivät edistämään
     vientiään yhteisöön oikeudenmukaisin hinnoin. Ainoita piimetallin yhteisöön
     tuonnissa voimassa olevia polkumyyntitoimenpiteitä sovelletaan Kiinasta ja
     Brasiliasta peräisin olevaan tuontiin.
(82) Voimassa olevien toimenpiteiden vaikutus erityisesti alumiinisulattojen
     tuotantokustannusten rakenteeseen tutkittiin. Kyseinen analyysi osoitti, että
     50 prosenttia alumiinin kokonaistuotannosta edustavien alumiinien 226 ja
     231 tuotantoon tarvitaan metallin painosta 5,5—6 prosenttia piimetallia. Tässä
     tuotannossa käytetyn piimetallin arvo on 5,2 prosenttia alumiinin kokonaishinnasta.
     Voimassa olevien toimenpiteiden vaikutus vain Kiinasta peräisin olevaa piimetallia
     sisältävän alumiiniseoksen hintaan on 1,7 prosenttia. Tämä on suhteellisen pieni
     prosenttiosuus koko tuotantokustannuksista, mikä johtaa päätelmään, että voimassa
     olevien polkumyyntitoimenpiteiden käyttäjiin mahdollisesti kohdistuva vaikutus jää
     hyvin rajalliseksi.
                          4.      Tuojiin kohdistuva vaikutus
(83) Vain vähäinen määrä tuojia esitti komissiolle yhteisön etua koskevan näkökantansa.
     Yksi niistä toimi yhteistyössä määritettäessä polkumyyntiä ja vahinkoa.
(84) Eräs Yhdistyneessä kuningaskunnassa sijaitseva ja kyseisen tuotteen maahantuonnin
     lopettanut yritys selitti, että kiinalaisten viejien veloittamat vapaasti rajalla -hinnat
     on määritelty vain hieman alhaisemmiksi.
     Se väitti edelleen, että hinta on toimenpiteiden käyttöönoton jälkeen noussut yli
     300 puntaa metristä tonnia kohti. Se jatkoi vielä, että toimenpiteiden käyttöönotosta
     on ollut vähän hyötyä yhteisön tuotannonalalle, koska yhteisön markkinoiden
     tärkeimmät toimittajat ovat Norja ja Etelä-Afrikka. Nämä olisivat väitteen mukaan
     käyttäneet Kiinasta tulevassa tuonnissa käyttöön otettuja polkumyyntitoimenpiteitä
     hyväkseen hankkiakseen Britannian markkinoilla hallitsevan aseman.
     On korostettava, että polkumyynnin vastaisten lisätoimenpiteiden käyttöönotosta
     tutkimusajanjakson loppuun kaiken yhteisön markkinoille tuodun piimetallin
     hintojen nousun painotetuksi keskiarvoksi kirjattiin vain 9,8 prosenttia. Lisäksi
     yhteisön tuotannonala nosti hintojaan kaksi prosenttia saman ajanjakson kuluessa
      (johdanto-osan 40 kappale). On jo vahvistettu (johdanto-osan 57 kappale), että
      Etelä-Afrikan markkinaosuus pieneni tuotanto vaikeuksien vuoksi ja että Norja lisäsi
      markkinaosuuttaan, vaikka sen Eurostatin mukainen CIF-hinta oli kaikkein korkein.
      Kyseiset väitteet on torjuttava.
                                              18
 ---pagebreak---                   5.      Kilpailuympäristöön kohdistuva vaikutus
(85) Yhteisön markkinoilla vallitsevan kilpailutilanteen osalta komissio harkitsi,
     saattoivatko voimassa olevat toimenpiteet ja niiden jatkaminen vaikuttaa
     tehokkaaseen kilpailuun. Ensiksi olisi muistettava, että polkumyyntitoimenpiteiden
     viisivuotisen voimassaolon jälkeen kiinalaista alkuperää olevaa piimetallia oli
     yhteisön markkinoilla edelleen tarjolla. Muiden viejien läsnäolo kyseisillä
     markkinoilla lisääntyi. Näin ollen komissio päätteli, että piimetallimarkkinoilla ei
     näytä realistiselta odottaa äkillisiä toimitusvajauksia eikä tehokkaaseen kilpailuun
     kohdistuvia kielteisiä vaikutuksia.
                       6.      Yhteisön etua koskeva päätelmä
(86) Edellä esitettyjen tosiasioiden ja huomioiden perusteella ja erityisesti yhteisön
     tuotannonalan, yhteisön tuotantoketjussa pidemmällä olevien alojen ja kyseisen
     tuotteen tuojien esittämien väitteiden tutkimisen jälkeen katsotaan, että on kaiken
     kaikkiaan yhteisön yleisen edun mukaista olla sallimatta Kiinasta peräisin olevaan
     piimetalliin sovellettavien polkumyyntitoimenpiteiden voimassaolon päättymistä.
                        I. POLKUMYYNTITOIMENPITEET
                            1.     Vahingon korjaava taso
(87) Tutkimusajanjakson aikana vahvistettiin, että kyseisen tuotteen myynnin tuotto oli
     negatiivinen, koska yhteisön tuotannonalan veloittamat myyntihinnat olivat
     alhaisemmat kuin todennetut tuotantokustannukset.
(88) Vientihintojen vahinkoa aiheuttamattoman viitetason määrittämiseksi komissio
     määritti ensin yhteisön tuotannonalan todelliset tuotantokustannukset. Kohtuullisen
     voiton osalta eräs yhteisön tuottaja väitti, että kilpailukykynsä säilyttämiseksi sen oli
     saatava myynnistä vähintään 7,5 prosenttia voittoa ennen veroja. Komissio käytti
     6,5 prosentin tasoa liikevaihdosta, mikä katsottiin riittäväksi ottaen huomioon
     tuotteen korkea jalostusaste, mikä edellytti vain vähäisiä investointeja tutkimukseen
     ja kehittämiseen sekä tuotantovälineisiin.
(89) Hinnan, joka määritettiin lisäämällä 6,5 prosenttia voittoa yhteisön tuotannonalan
     keskimääräisiin tuotantokustannuksiin, piti olla riittävä tuonnin ja yhteisön
     tuotannonalan myynnin kaupan portaiden erojen ottamiseksi asianmukaisesti
     huomioon.
(90) Vahinkomarginaali määritettiin tällä perusteella ottaen huomioon kiinalaiset CIF-
     hinnat (Eurostatin tiedot) ja sen osalta päädyttiin 49 prosenttiin kyseisen tuonnin
     CIF-hinnasta. Kyseisen varsinaista polkumyyntimarginaalia alhaisemman
     vahinkomarginaalin perusteella toteutettavien toimenpiteiden pitäisi olla tonnia kohti
      376,5 ecua 396 ecun sijaan, joka on voimassa olevien toimenpiteiden taso.
                                            19
 ---pagebreak---                                      2.      Lopulliset tullit
(91)     Edellä esitetyt polkumyyntiä, vahinkoa, syy-yhteyttä, polkumyynnin ja vahingon
         jatkumisen todennäköisyyttä ja yhteisön etua koskevat päätelmät huomioon ottaen
         komissio katsoo tarpeelliseksi jatkaa sellaisten polkumyyntitoimenpiteiden
         soveltamista, joiden tarkoituksena on palauttaa yhteisön piimetallimarkkinoille
         tehokkaan ja oikeudenmukaisen kilpailun mahdollistava tilanne.
(92)     Perusasetuksen 8 artiklan nojalla kiinalaiset välittäjät ehdottivat sitoumusta tai
         muuttuvan tullin käyttöönottoa. Yhteistyön puuttuminen, mistä kiinalaisten
         kyselylomakkeisiin antamien vastauksien puutteellisuus on osoituksena, näyttäisi
         vaarantavan sitoumuksien tehokkaan valvonnan. Lisäksi kiinalaisten välittäjien
         aikaisempi toiminta ei tue muuttuvan tullin käyttöönoton asianmukaisuutta.
(93)     Edellä esitetyn perusteella ja ottaen huomioon kyseisten toimenpiteiden
         voimassaolon nykyisellä tasollaan vuodesta 1992 pidetään asianmukaisempana, että
         Kiinasta peräisin olevan piimetallin polkumyyntitoimenpiteet muutettaisiin arvon
         perusteella kannettavaksi polkumyyntitulliksi, jonka määräksi vahvistettaisiin
         49 prosenttia.
(94)     Neuvosto vahvistaa edellä esitetyt päätelmät,
ON ANTANUT TÄMÄN ASETUKSEN:
                                             l artikla
 1.       Otetaan käyttöön lopullinen polkumyyntitulli tuotaessa CN-koodiin 2804 69 00
         kuuluvaa Kiinan kansantasavallasta peräisin olevaa piimetallia.
2.       Lopullinen polkumyyntitulli laskettuna vapaasti yhteisön rajalla tullaamattomana
         -nettohinnasta on 49 prosenttia.
3.       Jollei toisin säädetä, sovelletaan voimassa olevia tulleja koskevia säännöksiä.
                                             2_artikla
Tämä asetus tulee voimaan seuraavana päivänä sen jälkeen, kun se on julkaistu Euroopan
yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa
jäsenvaltioissa.
Tehty Brysselissä
                                                       Neuvoston puolesta
                                                       puheenjohtaja
                                                20
 ---pagebreak---                                                               ISSN 1024-4492
                                                    KOM(97) 616 lopullinen
                                                ASIAKIRJAT
FI                                                        02 11 10 08
                                        Luettelonumero : CB-CO-97-635-FI-C
                                                         ISBN 92-78-27766-5
Muroopan yhteisöjen virallisten julkaisujen toimisto
L-2985 Luxemburg
                                                £1